2014 Rhif 1759 (Cy. 174)
Iechyd Planhigion, Cymru
Gorchymyn Iechyd Planhigion (Tystysgrifau Allforio) (Cymru) (Diwygio) 2014
Gwnaed 2 Gorffennaf 2014
Gosodwyd gerbron Cynulliad Cenedlaethol Cymru 4 Gorffennaf 2014
Yn dod i rym 31 Gorffennaf 2014

Mae Gweinidogion Cymru, gyda chydsyniad y Trysorlys, yn gwneud y Gorchymyn a ganlyn drwy arfer y pwerau a roddir gan adrannau 3(1) a 4A o Ddeddf Iechyd Planhigion 1967.
1967 p. 8. Diwygiwyd adran 1(2) gan Orchymyn Corff Adnoddau Naturiol Cymru (Swyddogaethau) 2013/755 (Cy. 90), Atodlen 2, paragraff 43. Diwygiwyd adran 3(1) gan Ddeddf y Cymunedau Ewropeaidd 1972 (p. 68), adran 4 ac Atodlen 4, paragraff 8 ac fe’i diwygiwyd ymhellach gan O.S. 2011/1043, Rhan 2, erthygl 6(1)(e). Mewnosodwyd adran 4A gan Ddeddf Amaethyddiaeth 1986 (p. 49), adran 3. Rhoddwyd y pwerau a roddir gan adrannau 3 a 4A i “competent authority”, a ddiffinnir yn adran 1(2), yn achos Cymru, fel Gweinidogion Cymru.

1 Enwi, cychwyn a chymhwyso
(1) Enw’r Gorchymyn hwn yw Gorchymyn Iechyd Planhigion (Tystysgrifau Allforio) (Cymru) (Diwygio) 2014.
(2) Daw’r Gorchymyn hwn i rym ar 31 Gorffennaf 2014 ac mae’n gymwys o ran Cymru.

2 Diwygio Gorchymyn Iechyd Planhigion (Tystysgrifau Allforio) (Cymru) 2006
(1) Mae Gorchymyn Iechyd Planhigion (Tystysgrifau Allforio) (Cymru) 2006 wedi ei ddiwygio fel a ganlyn.
O.S. 2006/1701 (Cy. 163), a ddiwygiwyd gan O.S. 2013/1658 (Cy. 156).
(2) Ym mharagraff (1) o erthygl 2 (Dehongli)—
(a) cyn y diffiniad o “Cynulliad Cenedlaethol” (“National Assembly”), mewnosoder—

“mae “archwiliad mewn labordy” (“laboratory examination”) yn cynnwys profi mewn labordy;”

;
(b) yn lle’r diffiniad o “trydedd wlad” (“third country”) rhodder—

“mae i “trydedd wlad” (“third country”) yr un ystyr yn y Gorchymyn hwn ag yng Ngorchymyn Iechyd Planhigion (Cymru) 2006”

.
O.S. 2006/1643 (Cy. 158), a ddiwygiwyd gan O.S. 2011/1043, erthygl 9(1); ceir offerynnau diwygio eraill ond nid yw’r un yn berthnasol.
(3) Yn lle Atodlen 3 rhodder—

“ATODLEN 3 Ceisiadau am dystysgrifau: ffioedd
Erthyglau 3 a 5
Gwasanaethau o ran ceisiadau am dystysgrifau	Ffi (£)	Ffi (allforiwr bach) (£)
(1) Gwasanaethau am lwythi heblaw gronynnau:		
(a) arolygiad a, pan fo angen, archwiliad mewn labordy	58.92 am bob chwarter awr neu ran ohono gydag isafswm ffi o 117.84	29.46 am bob chwarter awr neu ran ohono gydag isafswm ffi o 58.92
(b) archwiliad mewn labordy yn unig	32.93	16.47
(c) dyroddi tystysgrif pan nad oes angen arolygiad neu archwiliad mewn labordy	12.53	6.27
(2) Gwasanaethau ar gyfer llwythi o ronynnau:		
monitro arolygiadau a gyflawnir gan berson awdurdodedig o dan erthygl 3(3) a, pan fo angen hynny, archwiliad mewn labordy a gyflawnir gan swyddog awdurdodedig	53.78	26.89”

.
Amnewidiwyd Atodlen 3 gan O.S. 2013/1658 (Cy. 156), erthygl 2(3).
(4) Yn lle Atodlen 4 rhodder—

“ATODLEN 4 Ffioedd gwasanaethau cyn-allforio
Erthygl 5
Gwasanaeth	Ffi (£)	Ffi (allforiwr bach) (£)
Gwasanaeth cyn-allforio	44.88 am bob chwarter awr neu ran ohono gydag isafswm ffi o 89.75	22.44 am bob chwarter awr neu ran ohono gydag isafswm ffi o 44.88”

.
Amnewidiwyd Atodlen 4 gan O.S. 2013/1658 (Cy. 156), erthygl 2(4).
Alun Davies Y Gweinidog Adnoddau Naturiol a Bwyd, un o Weinidogion Cymru 2 Gorffennaf 2014

NODYN ESBONIADOL
(Nid yw’r nodyn hwn yn rhan o’r Gorchymyn)
Mae’r Gorchymyn hwn yn diwygio Gorchymyn Iechyd Planhigion (Tystysgrifau Allforio) (Cymru) 2006 (O.S. 2006/1701 (Cy. 163)) (“Gorchymyn 2006”).
Mae’r Gorchymyn hwn yn darparu ar gyfer cynyddu’r ffioedd a bennwyd yng Ngorchymyn 2006 fel a ganlyn:
(a) ffioedd am wasanaethau o ran ceisiadau am dystysgrifau yn ôl amrediad rhwng 4% a 52% (erthygl 2(3)), a
(b) ffioedd am wasanaethau cyn-allforio yn ôl 19% (erthygl 2(4)).
Ceir rhagor o fanylion yn y Memorandwm Esboniadol sydd i’w weld ar wefan Cynulliad Cenedlaethol Cymru yn www.cynulliadcymru.org. Lefelau’r ffioedd y darperir ar eu cyfer yn y Gorchymyn hwn yw’r ail ran o symudiad tuag at adennill costau llawn y ffioedd dros gyfnod o dair blynedd.
Ystyriwyd Cod Ymarfer Gweinidogion Cymru ar wneud Asesiadau Effaith Rheoleiddiol mewn perthynas â’r Gorchymyn hwn. O ganlyniad, paratowyd asesiad effaith rheoleiddiol o’r costau a’r manteision sy’n debygol o ddeillio o gydymffurfio â’r Gorchymyn hwn. Gellir cael copi oddi wrth Dîm yr Amgylchedd Naturiol ac Amaethyddiaeth, Llywodraeth Cymru, Parc Cathays, Caerdydd, CF10 3NQ.